wickkiey/tamil-wikipedia-markdown huggingface dataset:
# ஆதித்யன் (திரைப்படம்)



**ஆதித்யன்** (*Aadhityan*) வி. எல். பாஸ்கரராஜ் இயக்கத்தில் 1993இல் வெளிவந்த தமிழ்த் திரைப்படம். இதில் சரத்குமார் மற்றும் சுகன்யா (நடிகை) முக்கிய வேடத்தில் நடித்துள்ளனர். இதற்கு இசை அமைத்தவர் கங்கை அமரன். சனவரி 14, 1993இல் வெளியிடப்பட்டது..  

## கதைச்சுருக்கம்

ஆதித்யன் (சரத்குமார்) கிராமத்தில் கொல்லனாக இருக்கிறான். கிராமவாசிகள் அவனை முரடன் என்று கருதுகிறார்கள். பக்கத்து ஊரில் இருக்கும் ஜமீந்தார் (கிட்டி (நடிகர்)) அங்குள்ளவர்களை வேறு இடத்திற்குப் போகும்படிக் கட்டாயப்படுத்துகிறார். அதனால் அங்குள்ளவர்கள் ஆதித்யன் இருக்குமிடத்திற்கு வருகின்றனர். இதனால் ஆதித்யனுக்கும் ஜமீந்தாருக்கும் பகை ஏற்படுகிறது. இதற்கிடையில் தமிழாசிரியரான சின்ன பாண்டி (பாண்டியராஜன்), தெலுங்குப் பெண் மங்காவிற்கு(சில்க் ஸ்மிதா) தமிழ் கற்றுக்கொடுக்கிறார். ஜமீந்தார் ஒருவழியாக அவ்வூர் மக்களைத் தங்குவதற்கு அனுமதிக்கிறார். வேதாசலம்(டெல்லி கணேஷ்), ஒரு சூதாட்ட அடிமை. அதை பயன்படுத்தி ஜமீந்தார் தனது மகன் வினோத்திற்கு வேதாசலத்தின் மகளான ராசாத்தியை சுகன்யா (நடிகை) திருமணம் செய்துவைக்க எண்ணுகிறார். வேதாசலம் ஜமீந்தாரிடம் அதிகமாக கடன்பட்டதால் தயக்கத்துடன் இத் திட்டத்திற்கு சம்மதிக்கிறார். கிராம மக்களையும், அவரையும் காப்பாற்றுவதற்காக ராசாத்தியை ஆதித்யனுக்கு மணமுடித்து வைக்கும்படி, சின்ன பாண்டி வேதாசலத்திற்கு அறிவுரை கூறுகிறார். இதனால் குடிகாரனாகிய ஆதித்யன் ராசாத்தியின் கழுத்தில் தாலி கட்டுகிறான். ராசாத்தி ஆதித்யனை மணந்து கொண்டாலும் அவனை வெறுக்கிறாள்.  

## நடிப்பு

- ஆதித்யன் - சரத்குமார்
- ராசாத்தி - சுகன்யா (நடிகை)
- சின்ன பாண்டி - பாண்டியராஜன்
- மங்கா - சில்க் ஸ்மிதா
- அஞ்சு
- ஜமீந்தார் - கிட்டி (நடிகர்)
- வேதாசலம் - டெல்லி கணேஷ்
- பண்ணையார் - சண்முகசுந்தரம்
- சின்னி ஜெயந்த்
- நல்லகண்ணு - குமரிமுத்து
- வெள்ளை - காஜா ஷெரிப்
- பொட்டு கவுண்டர் - எம்.எல்.ஏ.தங்கராஜ்
- எம். என். ராஜம்
- சுலக்சனா (நடிகை)
- கமலா காமேஷ்
- கண்ணம்மா - கோகிலா
- தாட்சாயணி
- வினோத்
- ஆர். இ. ராஜன்
- மேகு&nbsp;— லோகு

## இசை அமைப்பு

இப் படத்தின் பாடல்களை எழுதி இசை அமைத்தவர் இசை அமைப்பாளர் கங்கை அமரன் ஆவார். இப் படத்தின் 5 பாடல்களும் 1993 ஆம் ஆண்டில் வெளியிடப்பட்டது.  

| எண் | பாடல் | பாடியவர்கள் | காலம் |  |
| --- | --- | --- | --- | --- |
| 1 | 'கோங்குரா ... நேனு ஆந்திரா' | மனோ, சித்ரா | 4:28 |  |
| 2 | 'கண்ணா காதல்l கண்ணுக்கு' | சுவர்ணலதா | 3:43 |  |
| 3 | 'கட்டிக்கோ கூறை பட்டுச் சேலை' | கே. எஸ். சித்ரா , குழு | 4:30 |  |
| 4 | 'கொட்டட்டும் மேள சத்தம்' | மலேசியா வாசுதேவன், சுவர்ணலதா | 4:26 |  |
| 5 | 'உச்சி மலை' | கங்கை அமரன் | 2:47 | } |

## வரவேற்பு

"நியூ ஸ்டெரைட்ஸ் டைம்ஸ்" பத்திரிகையின் நிருபர் கே. விஜயன், நடிகர்கள் தங்களது நடிப்பில் அதிக கவனம் செலுத்தியிருந்தால் படம் மிகவும் நன்றாக வந்திருக்கும் என்று கருத்து தெரிவித்திருந்தார்.
# கண்ணுபடப்போகுதய்யா



***கண்ணுபடப்போகுதய்யா*** (*Kannupada Poguthaiya*) 1999 ஆம் ஆண்டு நவம்பர் மாதம் 7 ஆம் நாளன்று விஜயகாந்த், சிம்ரன் மற்றும் கரண் நடிப்பில் பாரதி கணேஷ் இயக்கத்தில் தமிழில் வெளியான குடும்பத் திரைப்படமாகும். இப்படம் வணிகரீதியில் வெற்றிப்படமாக அமைந்தது . இந்தியில் *கரம் புத்ரா* என்று மொழிபெயர்க்கப்பட்டது  

## கதைச்சுருக்கம்

கிராமத்தின் பெரிய மனிதர் சிவகுமார். அவர் மனைவி லட்சுமி. இவர்களின் மகன்கள் வெற்றிவேல் (விஜயகாந்த்) மற்றும் சுப்பிரமணி (கரண்). அவ்வூர் பள்ளியின் ஆசிரியரின் (ஜெய்கணேஷ்) மகள் கௌரி (சிம்ரன்). வெற்றிவேல் - கௌரி ஒருவரையொருவர் விரும்புகின்றனர். கல்லூரிப் படிப்பை முடித்து கிராமத்திற்குத் திரும்பும் சுப்ரமணியின் உயிரை கௌரி காப்பாற்றுகிறாள். இதனால் கௌரியை விரும்பத் தொடங்கும் சுப்பிரமணி தான் காதலிப்பதை வெற்றிவேலிடம் கூறுகிறான். தன் சகோதரனின் காதலுக்காக தன் காதலைத் தியாகம் செய்யும் வெற்றிவேல் தான் திருமணம் செய்துகொள்ளாமல் சுப்பிரமணி - கௌரி திருமணத்தை நடத்திவைக்கிறார்.  

தங்களின் எதிரியான ராதாரவி<nowiki/>யின் மகன் ஆனந்தராஜின் மகள் ராதிகாசௌத்ரியை வெற்றிவேலுவிற்கு திருமணம் செய்துவைக்க எண்ணுகிறார்கள். வெற்றிவேலின் எதிரியான பொன்னம்பலம் சுப்ரமணியிடம் வெற்றிவேல் மற்றும் கௌரியைப் பற்றித் தவறாகக் கூறுகிறான். இதை உண்மையென்று நம்பி சுப்பிரமணி வெற்றிவேலிடம் சண்டையிடுகிறான். வெற்றிவேல் வருத்தத்துடன் வீட்டைவிட்டு வெளியேறுகிறார்.  

இதை அறிந்து கோபப்படும் சிவகுமார் - லட்சுமி இருவரும் வெற்றிவேல் தங்களின் வளர்ப்பு பிள்ளை என்றும், வெற்றிவேலின் தந்தை வாசு தேவராயர்தான் (விஜயகாந்த்) ராதாரவியின் மகளான லட்சுமியை அவர்கள் வீட்டு வேலையாளான சிவகுமாருக்குத் திருமணம் செய்து வைத்ததையும், அதனால் ராதாரவியும் ஆனந்தராஜும் வாசுதேவராயரைக் கொன்றதையும், வாசுதேவராயர் அவர் மகன் வெற்றிவேலையும் சொத்துக்களையும் தங்களைப் பாதுகாக்கச் சொல்லி விட்டுச்சென்றதையும் சுப்ரமணியிடம் கூறுகின்றனர். தன் தவறை உணர்ந்த சுப்பிரமணி வெற்றிவேலிடம் மன்னிப்புக் கேட்கிறான். ராதாரவி மற்றும் ஆனந்தராஜின் சம்மதத்தோடு வெற்றிவேல் - ராதிகா சௌத்ரி திருமணம் நடைபெறுகிறது.  

## நடிகர்கள்

- விஜயகாந்த் - வெற்றிவேல்
- சிம்ரன் - கௌரி
- சிவகுமார் - சுப்பிரமணியின் தந்தை
- கரண் - சுப்பிரமணி
- லட்சுமி - சுப்பிரமணியின் தாய்
- ஜெய்கணேஷ் - கௌரியின் தந்தை
- ராதாரவி
- ஆனந்த்ராஜ்
- சார்லி
- பொன்னம்பலம்
- சக்தி குமார்
- ரமேஷ் குமார்
- இராதிகா சௌத்ரி
- சத்யப்ரியா
- கிரேன் மனோகர்

## இசை

இப்படத்தின் இசையமைப்பாளர் எஸ். ஏ. ராஜ்குமார்.  

| 1 | மூக்குத்தி முத்தழகு | எஸ். ஏ. ராஜ்குமார் | ஹரிஹரன் | 5:00 |  |
| --- | --- | --- | --- | --- | --- |
| 2 | கண்ணோரமாய் கதை பேசு | கலைக்குமார் | எஸ். பி. பாலசுப்ரமணியன் , சித்ரா | 4:22 |  |
| 3 | ஆனந்தம் ஆனந்தம் | வைரமுத்து | மனோ, பிஜு நாராயணன் | 4:53 |  |
| 4 | எழுந்தால் மலை போல | மு. மேத்தா | எஸ். ஏ. ராஜ்குமார் | 4:41 |  |
| 5 | மனச மடிச்சு | கலைக்குமார் | எஸ். பி. பாலசுப்ரமணியன் , சித்ரா | 4:11 | } |
# ஓம்கார் ஒட்டாரி


**ஓம்கார் சேக்கார் ஒட்டாரி** (*Omkar Shekhar Otari*) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார். இவர் 1987 ஆம் ஆண்டு டிசம்பர் மாதம் 16 ஆம் நாள் பிறந்தார். மகாராட்டிரா மாநிலத்தைச் சேர்ந்த கோலாப்பூர் இவருடைய சொந்த ஊராகும். இசுக்காட்லாந்து நாட்டின் கிளாசுகோ நகரில் நடைபெற்ற பொதுநலவாய விளையாட்டுப் போட்டிகளில் ஆண்கள் 69 கி.கி எடைப்பிரிவில் பங்கேற்று போட்டியிட்ட இவர் வெண்கலப் பதக்கத்தைப் பெற்றார். புது தில்லியில் நடைபெற்ற பொதுநலவாய விளையாட்டுப் போட்டிகளில் ஆண்கள் 62 கி.கி எடைப்பிரிவிலும் இவர் போட்டியிட்டார்  

## போட்டிகள்
| 1 | 2 | 3 | தரம் | 1 | 2 | 3 | தரம் |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 2010 | align= தில்லி, இந்தியா | 62 kg | 119 | 123 | **125** | **140** | 
145 | 
145 | **265** | 5 | } |
# இளசு புதுசு ரவுசு



***இளசு புதுசு ரவுசு*** என்பது 2003 இல் வெளிவந்த தமிழ்த் திரைப்படமாகும்..  
எல் சி செல்வா இப்பபடத்தை எழுதி இயக்கியுள்ளார். இந்தப் படத்தில் புதுமுகமான தீபக் டிங்கர் மற்றும் சுஜா வருணீ ஆகியோர் முன்னணி கதாபாத்திரங்களில் நடித்துள்ளனர்.  

இதில் ரமேஷ், பாயல், பாக்யம், பூரவாஜா, வடிவேலு , எம்.எஸ் பாஸ்கர் , கே.ஆர். சாவித்ரி மற்றும் அலெக்ஸ் ஆகியோர் நடித்துள்ளனர். லியோ ராஜா தயாரித்த இந்த திரைப்படம், பிஜூவால் இசைத்தொகுப்பைக் கொண்டிருந்தது‌. 2003 ஜூலை 25 இல் வெளியிடப்பட்டது.  

## நடிகர்கள்

- தீபக் தின்கர் தீபக்
- சுஜா வருணீ சுஜா
- ரமேஷ்
- பாயல்
- பாகல்
- பூர்வராஜா
- வடிவேலு சுவாமிநாதன்
- எம். எசு. பாசுகர்
- கே. ஆர். சாவித்திரி
- அலெக்ஸ் பிடி மாஸ்டர்
- லேகாசிறீ
- ஈஸ்வர்
- பிரதீப்
- நிவாஸ்
- விஜய் கணேஷ்
- சிவ நாராயண மூர்த்தி
- ஜூனியர் சில்க்

## ஒலிப்பதிவு

படத்தின் இசை மற்றும் ஒலிப்பதிவு ஆகியவை திரைப்பட இசையமைப்பாளரான பிஜூ அவர்களால் இயற்றப்பட்டது. 2003 ஆம் ஆண்டில் வெளியிடப்பட்ட ஒலிப்பதிவு, லியோ ராஜா எழுதிய பாடல்களைக் கொண்டுள்ளது.  
| 1 | 'இளசு இது இளசு' | 3:50 |  |
| --- | --- | --- | --- |
| 2 | 'வாலிப வயசு' | 4:17 |  |
| 3 | 'உயிரை உடைத்த திருடா' | 4:56 |  |
| 4 | 'சூப்பர் அப்பூ' | 4:20 |  |
| 5 | 'மை மை இளமை' | 4:32 | } |

## ஆதாரங்கள்
# ஆண் தேவதை



**ஆண் தேவதை** (*Aan Devathai*) என்பது 2018 இல் வெளிவந்த தமிழ்த் திரைப்படமாகும். இது குடும்ப நாடக வகையைச் சேர்ந்த திரைப்படம். தாமிரா இப்படத்தை எழுதி இயக்கியுள்ளார்.  

இந்த படத்தில் சமுத்திரகணி, ரம்யா பாண்டியன், அருந்தங்கி நிஷா, மோனிகா, கவின் மற்றும் ராதாராவி ஆகியோர் முக்கிய பாத்திரங்களில் நடித்துள்ளனர்.  

ஜிப்ரான் இசையமைத்துள்ளார். செப்டம்பர் 2017 ஆம் ஆண்டில் படபிடிப்பு தொடங்கி 2018 அக்டோபரில் வெளியிடப்பட்டது. ஊடகங்களின் பாரட்டுதல்களைப் பெற்றது.  

## நடிகர்கள்

- சமுத்திரக்கனி
- ஜெஸ்ஸியாக ரம்யா பாண்டியன்
- அறந்தாங்கி நிஷா
- ராய் என கவின்
- மானிக்கா அத்திரா
- ராதா ரவி
- இளவரசு
- ரூபா என சுஜா வருணீ
- ராய் ஆக அபிஷேக்
- ஹரீஷ் பேரடி
- காளி வெங்கட்

## ஒலிப்பதிவு
இப்படத்திற்கு இசையமைப்பாளர் ஜிப்ரான் இசையமைத்துள்ளார்.  

## வெளியீடு
2018 ஆகஸ்ட் மாதத்தில் வெளியிடப்படவிருந்த இந்த படம் அக்டோபர் 2018 ல் வெளியானது.  

## ஆதாரங்கள்
# தாமிரா



**தாமிரா** (*Thamira*, 1 சனவரி 1977 – 27 ஏப்ரல் 2021) இந்தியத் திரைப்பட இயக்குநர் ஆவார். இவர் திரைக்கதை, வசனம் எழுதுபவராகவும் திரையுலக இதழ்களுக்கு கட்டுரை எழுதுபவராகவும் செயலாற்றினார்.  

## பிறப்பும் படிப்பும்
தாமிரா 1977 சனவரி 1 அன்று திருநெல்வேலியில் உள்ள மூலக்கரைப்பட்டியில் பிறந்தவர். இவரது இயற்பெயர் செய்யத் தாவுத் என்பதாகும். மதுரைப் பல்கலைக்கழகத்தில் ஊடகவியல் படித்தார். நடிகர் சமுத்திரக்கனி, ரம்யா பாண்டியன் நடிப்பில் ஆண் தேவதை படத்தினை இயக்கினார்.
# பொன்னு வெளையிற பூமி



**பொன்னு வெளையிற பூமி** (Ponnu Velayira Bhoomi) 1998இல் வெளிவந்த தமிழ் நகைச்சுவைப்படம். இதன் இயக்கம் கே. கிருஷ்ணன் . இப்படத்தில் ராஜ்கிரண், குஷ்பூ மற்றும் வினிதா ஆகியோர் முன்னணி பாத்திரங்களில் நடித்திருந்தனர். இவர்களுடன் மணிவண்ணன், வடிவேலு (நடிகர்), ஆர். சுந்தர்ராஜன் (இயக்குநர்), வெண்ணிற ஆடை மூர்த்தி, விட்டல் ராவ் மற்றும் லதா (நடிகை) போன்றோரும் நடித்திருந்தனர். இதன் தயாரிப்பு ஏ. ஜி கிருஷ்ணன், இசை தேனிசைத் தென்றல் தேவா இப்படம் 1998 ஏப்ரல் 10 அன்று வெளியானது.  

## கதை

பழனிசாமி (ராஜ்கிரண்) ஒரு கருணையுள்ள பணக்கார விவசாயி, விரைவில் அவர் கிராமத் தலைவராக பொறுப்பேற்கிறார். அவருடைய கிராமத்தில் சில நல்ல காரியங்களுக்காக ஆர்பாட்டங்களை நடத்திவருவதால் அவர் அனைவருக்கும் தெரிய வருகிறார். மனநிலை சரியில்லாத புஷ்பாவை (குஷ்பூ) மணந்து கொண்டு அக்கிராமத்தில் வாழ்ந்து வருகிறார். அக்கிரமத்திலுள்ள ஒரு ஏழைப் பெண் வள்ளி (வினிதா) என்பவள் பழனிசாமியை காதலிக்கிறாள்.  

கடந்த காலத்தில், புஷ்பா ஒரு பள்ளியை நடத்தி வருகிறார். அவருக்கும், பழனிசாமிக்கும் முதலில் மோதல் ஏற்பட்டு, பின்னர் அவர்கள் ஒருவருக்கொருவர் காதலித்து, திருமணம் செய்து கொள்கிறார்கள், அவர்கள் சந்தோஷமாக ஒன்றாக வாழ்ந்து வருகிறார்கள். இதனால் புஷ்பாவின் தந்தை (விட்டல் ராவ்) பழனிசாமியை பழிவாங்க விரும்பினார். அவரது பிரசவத்தின்போது, ​​புஷ்பாவின் குழந்தை இறந்து விடுகிறது, புஷ்பா மீண்டும் குழந்தையை பெற இயலாமல் போய்விடுகிறது. இந்த சம்பவத்திற்குப் பிறகு, புஷ்பா மனநோயால் பாதிக்கப்படுகிறார்.  

எனவே, வள்ளி புஷ்பாவை கவனித்துக் கொள்ள முடிவு செய்கிறாள். கிராம பஞ்சாயத்தில், பழனிசாமி அவளை திருமணம் செய்து கொண்டார் என்று வள்ளி பொய் கூறுகிறார். இதற்கிடையில், புஷ்பா மீண்டும் தன் பெற்றோருடன் சேருகிறார். பழனிசாமி இதை நினைத்து மிகுந்த கவலை கொள்கிறார். பின்னர் பழனிசாமி மற்றும் வள்ளியை மன்னித்தாரா ? பழனிசாமி மற்றும் புஷ்பா மகிழ்ச்சியுடன் வாழ்க்கையை தொடங்கினரா என்பது மீதிக் கதையாகும்.  

## நடிகர்கள்

- ராஜ்கிரண் -பழனிசாமி
- குஷ்பூ -புஷ்பா
- வினிதா - வள்ளி
- மணிவண்ணன் - வியாபாரி
- வடிவேலு - அமாவாசை
- ஆர். சுந்தர்ராஜன் - ஆறுமுகம்
- வெண்ணிற ஆடை மூர்த்தி
- விட்டல் ராவ் - புஷ்பாவின் தந்தை
- இலதா - புஷ்பாவின் தாய்
- வாணி - வள்ளியின் தாய்
- விசித்ரா
- சகீலா
- இடிச்சப்புளி செல்வராசு
- வையாபுரி
- விஜயாம்மா
- சேகர்
- பொள்ளாசி சுகுமாரன்
- இரவிச்சந்திரன்
- இராமகிருஷ்ண ஐயர்
- எம்.எல்.ஏ. தஙகராஜ்

## தயாரிப்பு
ஒரு வருடத்திற்கு மேல் இதன் படப்பிடிப்பு நடந்ததனால், பட வெளியீடும் தாமதப்பட்டது .  

## ஒலித்தொகுப்பு

ஐந்து பாடல்கள் கொண்ட இத்திரைப்படத்தின் இசையமைப்பை தேவா மேற்கொண்டார். பாடல்களை வாலி எழுதியிருந்தார்.  

| எண் | பாடல் | பாடியோர் | காலம் |  |
| --- | --- | --- | --- | --- |
| 1 | "பாட்டுக் கட்டும் குயிலு" | சுவர்ணலதா | 5:09 |  |
| 2 | ''ஊரே மதிச்சு நிக்கும்" | மனோ, சுவர்ணலதா | 4:09 |  |
| 3 | "போய்யா உன் மூஞ்சிய்லே" | தேவா, அனுராதா ஸ்ரீராம், சுவர்ணலதா, வடிவேலு | 3:36 |  |
| 4 | "வெட்டு வெட்டு" | எஸ். பி. பாலசுப்பிரமணியம் | 4:33 |  |
| 5 | "மணிய தாலிகட்டி" | சித்ரா | 5:55 | } |
# கிளாத்தி



**கிளாத்தி** என்பது பொலிவான நிறங்களைக் கொண்ட மீன்களை உள்ளடக்கிய ஒரு மீன் குடும்பம் ஆகும். இவை உடம்பில் வரிகள் அல்லது புள்ளிகளுடன் காணப்படும். உலகம் முழுவதும் உள்ள வெப்பவலய மற்றும் மிதவெப்பவலய கடல்களில் காணப்படும் கிளாத்தி மீன்கள், இந்திய-பசிபிக் கடலில் அதிகம் காணப்படுகின்றன. இவற்றில் பெரும்பாலான இனங்கள் காட்சிச்சாலைகளில் பயன்படுத்தப்படுகின்றன. எனினும் இவை மோசமான பண்பு கொண்டவை ஆகும்.
# மிளகா (திரைப்படம்)



**மிளகா** என்பது 2010 ஆம் ஆண்டு வெளிவந்த தமிழ் திரைப்படமாகும். இதனை ரவி மரியா இயக்கியுள்ளார். நடிகர் நடராஜ் சுப்பிரமணியம் முன்னணி கதாப்பாத்திரத்தில் நடித்தார். இந்த படம் 25 ஜூன் 2010 அன்று வெளியானது. இத்திரைப்படம் எதிர்மறையான விமர்சனங்களுக்கு ஆளானது.  

## நடிகர்கள்
- நடராஜன் சுப்ரமணியம் - அழகர்
- தேன்மொழி என பூங்கோடி
- சிங்கம்புலி
- கே. பி. ஜெகன்
- சுஜா வருணீ
- ரவி மரியா
- இளவரசு
- ஜி. எம். குமார்
- ராஜேந்திரன்
- நந்தா பெரியசாமி
- எஸ். எஸ். ஸ்ரீதர் -மகேந்திரா

## கதை சுருக்கம்

ஊர்த்திருவிழாவில் நாயகி பூங்கொடியின் இடுப்பை நாயகன் நட்ராஜ் கிள்ளி விடுகிறார். நாயகி பார்க்கையில் ரவி மரியா பின்னால் இருந்ததால், நாயகி ரவிமரியாவை அடித்து விடுகிறார். ரவி மரியா பிரபலமான ரவுடி சகோதரர்களில் ஒருவர். தன்னை அடித்த பூங்கொடியை திருமணம் செய்து கொள்ளப் போவதாக சகோதரர்களிடம் கைப்பேசியில் கூறுகிறார். ஆனால் பூங்கொடி மறுக்க, விபத்தில் ரவிமரியா சுயநினைவற்றுப் போகிறார்.  

ரவிமரியாவின் சகோதரர்கள் பூங்கொடியின் தாய், தந்தையை மிரட்டி, பூங்கொடியை தங்கள் வீட்டிலிலேயே பாதுகாப்பாக வைக்கிறார்கள். பூங்கொடியை வெளியே அனுப்புகையில் அடியாட்களோடு அனுப்புகிறார்கள். சிறைகைதி போல இருக்கும் பூங்கொடி நடராஜை சந்தித்து தன் பிரட்சனையை தெரிவிக்க பார்க்கிறார். அதனை உணர்ந்த நடராஜ் பூங்கொடியை ரவுடி சகோதரர்களிடமிருந்து காக்க நினைக்கிறார்.  

இறுதியில் நாயகன் நட்ராஜூம், நாயகி பூங்கொடியும் இணைகிறார்களா என்பதே கலையாகும்.  

## தயாரிப்பு
*ஆசை ஆசையாய்* (2002) திரைப்படத்திற்குப் பிறகு ரவி இயக்கிய இரண்டாவது திரைப்படம் மிளாகாவாகும். இயக்குநர்கள் சிங்கம் புலி, ஜெகன்னத், நந்த பெரியசாமி மற்றும் ஜி.எம்.குமார் ஆகியோர் திரைப்படத்தில் முக்கிய கதாபாத்திரங்களாக நடித்துள்ளனர்.  

## ஒலிப்பதிவு
சபாஷ் முரளி இசையமைத்துள்ளார்.  

- தவணியே - பாலாஜி
- நீ சிரிச்சுப்பார்க்கற - கிருஷ்ணராஜ், கங்கா
- கிறுக்கு பையா - சத்தியன், பிரசந்திணி
- எங்கே வந்தடி - ஜனனி, வினீத், கீதம்
- சாமி வந்துருச்சு - ஸ்ரீராம், சபேஷ்

## ஆதாரங்கள்
# சூப்பர் டா



**சூப்பர் டா**(Super Da) 2004ம் ஆண்டு, அழகு ராஜ சுந்தரம் இயக்கத்தில் வெளிவந்த தமிழ் நகைச்சுவை திரைப்படம். இதில் ராம்கி, குணால் மற்றும் புதுமுகம் அனுஷா முக்கிய வேடங்களிலும், லிவிங்ஸ்டன், சிந்தூரி, தெலுங்கானா சகுந்தலா, பரவை முனியம்மா, செந்தில், வையாபுரி, மனோரமா மற்றும் அம்பிகா ஆகியோர் துணை கதாபாத்திரங்களாகவும் நடித்துள்ளனர். இப் படத்தை அனுஷாவின் தாய் பி. சம்பூர்ணம் தயாரித்துள்ளார்.தேவாவின் இசையில் 25 சூன்,2004இல் வெளிவந்தது.  

## கதை

கதிர்வேல் (ராம்கி) தனது நண்பன் சுப்பிரமணி(லிவிங்ஸ்டன்)யுடன் தங்கியிருப்பதற்காக நகரத்திற்கு வருகிறான். ரேஷ்மா (அனுஷா) ஒரு கல்லூரி மாணவி. அவளின் தாயார் கங்கம்மா இதயமற்ற கொடுங்குணம் கொண்டவள். கல்லூரி மாணவனான ராகுல்(குணால்), ரேஷ்மாவை பார்த்தவுடன் காதலிக்கிறான். ரேஷ்மாவும் அவனைக் காதலிக்கிறாள். ஆனால் தன் தாயிடமிருந்து ராகுலைக் காப்பாற்றுவதற்காக அவனைத் தவிர்க்கிறாள். முடிவில் அவன் காதலை ஏற்றுக் கொள்கிறாள். இது கங்கம்மாவிற்கு தெரிந்தவுடன் ராகுலை, கதிர்வேல் மற்றும் சுப்பிரமணியின் முன்னிலையில் அடித்து படுகாயமடையச் செய்கிறாள். கதிர்வேலும் சுப்பிரமணியும் ராகுலை அருகிலிருந்த மருத்துவமனைக்கு அழைத்துச் செல்கின்றனர். ரேஷ்மா சம்பவ இடத்தில் இருந்தும் உதவாத கதிர்வேலைப் பார்த்து இழிவாகப் பேசுகிறாள். கதிர்வேல் தனக்கு நடந்த சோகமான முன்கதையை ரேஷ்மாவிற்கு கூறுகிறான். அதில், கதிர்வேல் ரேஷ்மாவின் சகோதரி மீனாட்சி (சிந்தூரி)யைக் காதலித்ததாகவும், அதனால் கோபமடைந்த அவளின் தாயார் கங்கம்மா தன்னைக் கொல்ல வரும்பொழுது மீனாட்சியால் தடுக்கப்படு உயிர் பிழைத்ததாகவும் கூறுகிறான். மீனாட்சி இறக்கும் தறுவாயில் தன் தாயைக் கொல்லக்கூடாது என உறுதிமொழி வாங்கியதால் தன்னால் எதுவும் செய்ய இயலவில்லை எனக் கூறுகிறான். ஆனால் ரேஷ்மாவிடம் காதலர்களை சேர்த்து வைப்பதாக உறுதியளிக்கிறான். காதலர்கள் எவ்வாறு ஒன்று சேர்ந்தனர் என்பதுடன் கதை முடிவுக்கு வருகிறது.  

## நடிப்பு

கதிர்வேல் - ராம்கி  

ராகுல் - குணால்  

ரேஷ்மா - அனுஷா  

சுப்பிரமணி - லிவிங்ஸ்டன்  

மீனாட்சி - சிந்தூரி  

கங்கம்மா - தெலுங்கானா சகுந்தலா  

முனியம்மா - பரவை முனியம்மா  

செந்தில்  

வையாபுரி  

மனோரமா  

அம்பிகா  

அனுராதா  

மீரா கிருஷ்ணன் - சகீலா  

சரசு - சர்மிளி  

அபிநயஸ்ரீ  

பொன்னம்பலம்  

பாலு ஆனந்த்  

அனு மோகன்  

உதய் பிரகாஷ்  

மருத்துவர் - கே. பாபு  

தபால் காரர் - வி. எஸ். பாலமுருகன்  

திருமண தரகர் - சி. ஜெ. முத்துக்குமார்  

பாம்பாட்டி - அழகு ராஜ சுந்தரம்  

கௌரவ வேடம் - அரவிந்து ஆகாசு  

## பாடல்கள்

இப் படத்திற்கு தேவா இசை அமைத்துள்ளார். இப் படத்தின் 5 பாடல்களை காளிதாசன், பிறைசூடன், கலை குமார், தொல்காப்பியன்,மற்றும் விக்டர்தாஸ் போன்றோர் எழுதியுள்ளனர். பாடல்கள் மே 21, 2004இல் வெளியிடப்பட்டது.  

| எண் | பாடல் | பாடியவர்கள் | எழுதியவர் | காலம் |  |
| --- | --- | --- | --- | --- | --- |
| 1 | 'கோயம்பேடு' | அனுராதா ஸ்ரீராம், மாணிக்க விநாயகம் | காளிதாசன் | 5:11 |  |
| 2 | 'இடுப்பு மடிப்பு' | மாதங்கி ஜெகதீஷ், திப்பு | பிறைசூடன் (கவிஞர்) | 4:32 |  |
| 3 | 'இச்சு தா' | சங்கர் மகாதேவன், மாலதி லட்சுமணன் | விக்டர்தாஸ் | 4:13 |  |
| 4 | 'எங்கப்பாவுக்கு' | மாலதி லக்‌ஷ்மன் | தொல்காப்பியன் | 5:19 |  |
| 5 | 'துளசி செடியோரம்' | அனுராதா ஸ்ரீராம் | கலை குமார் | 5:20 | } |
# பூங்கொடி

**பூங்கொடி** என்பவர் தமிழ்த் திரைப்பட நடிகை ஆவார். தொடக்கத்தில் மலையாளத் தொலைக்காட்சி தொடர்களில் நடித்துள்ளார். பிறகு இயக்குநர் சாய்ராம் இயக்கத்தில் 2007 இல் வெளியான வீரமும் ஈரமும் திரைப்படத்தில் அறிமுகமானார். எனினும் இவர் மாயாண்டி குடும்பத்தார், கோரிப்பாளையம் மற்றும் மிளகா போன்ற படங்களில் நடித்தமைக்காக அறியப்படுகிறார்.  

## திரை வாழ்க்கை
இவர் தமிழில் வீரமும் ஈரமும் திரைப்படத்தின் மூலம் தமிழுக்கு அறிமுகமானார்.  

## திருமணம்
பூங்கொடி ஒளிப்பதிவாளர் வினோத் என்பவரை காதலித்து திருவனந்தபுரத்தில் உள்ள கரமனை என்ற இடத்தில் திருமணம் செய்து கொண்டார். வினோத் மிளகா படத்தில் ஒளிப்பதிவாளரராகப் பணியற்றியவர்.  

## ஆதாரங்கள்
# கொரான் இவானிசெவிச்

**கொரான் இவானிசெவிச்** (*Goran Ivanišević*) குரோவாசிய டென்னிசு வீரர் ஆவார்.   தனது முதலாவது கிரான்ட்சிலாம் பட்டத்தை 2001இல் விம்பிள்டனில் கைப்பற்றினார். 2001 ஆம் ஆண்டிற்கு முன் 125 ஆவது தரநிலையில் இருந்த இவர் அந்த ஆண்டிற்குப் பிறகு 16 ஆவது இடத்திற்கு முன்னேறினார்.  

## ஆரம்ப நாட்கள்
முன்னாள் யூகோஸ்லோவியாவின் ஸ்பிளிற் என்ற இடத்தில் 13 செப்டெம்பர் 1971இல் இவர் பிறந்தார். சிறுவயதில் பல விளையாட்டு்க்களில் இவருக்கு ஆர்வம் இருந்திருந்தாலும் , “இளையவர்” மட்டத்தில் உலக தரத்தில் டென்னிஸ் விளையாடுவதை இவர் விரும்பினார். இவருக்கு 17வயதாக இருக்கும்போது 1988இல் இளைய வீரர்கள் தரப்படுத்தலில் மூன்றாம் நிலையை எட்டியிருந்தாலும் செருமனியின் பிராங்பேர்ட் நகரில் ஜேர்மனியரான றுட்றிகர் ஹாஸ் என்பவருடன் இணைந்து இரட்டையர் ஆட்டத்தில் வெற்றி பெற்றார்.  

90களில் இவர் இரண்டு (1994, 1998)  விம்பிள்டன் இறுதி போட்டிகளில் பங்கேற்றார். ஆனால் இரண்டு போட்டிகளிலும் அமெரிக்காவைச் சேர்ந்த சம்பிராஸ் வெற்றி பெற்றார். மேலும் இவர் யூ.எசு. ஓப்பன் அரையிறுதிப் போட்டி வரை சென்றார். பிரெஞ்சு ஓப்பன், ஆஸ்திரேலிய டென்னிஸ் திறந்த சுற்று ஆகிய போட்டிகளில் ஆரு முறை காலிறுதிச் சுற்று வரை தேர்வானார்.  

2001இல் தோள்பட்டைக் காயம் காரணமாக  இவரால் விளையாட முடியவில்லை. உலக தரப்படுத்தலில் 125வது இடத்திற்கு கீழிறக்கப்பட்டார். தனது 29வது வயதில் பற்  றாஃப்ரர் என்ற அவுஸ்திரேலிய வீரரை வீழ்த்தி வாகையாளர் ஆனார்.2002 ஆம் ஆண்டில் தனது ஓய்வினை அறிவித்தார். 2001ஆம் ஆண்டு ஜூலை பத்தாம் திகதியன்று இவரது பிறந்த இடமான ஸ்பிளிற்றுக்கு வந்தபோது, 150,000க்கு மேற்பட்ட ரசிகர்கள் இவருக்கு வரவேற்பு அளித்துள்ளது   துறைமுகத்தில் வரவேற்கப்பட்ட இவர் படகுகள் பவனியில் கலந்து கொண்டார். வாணவேடிக்கை நிகழ்ச்சிகள் நடைபெற்றன. 2001இன் பிற்பகுதியில் பீபீசி செய்தி நிறுவனம், அந்த ஆண்டின் சிறந்த விளையாட்டு வீரராகத் தெரிவு செய்து கௌரவித்தது.தற்போது மார்டடின் சிலிச் என்ற இளம் வீரருக்கு பயிற்சியாளராக உள்ளார்.
# கே. பி. ஜெகன்



**கே. ஜி. ஜெகன், ஜெகன்னாத்** என்பவர் தமிழ்த் திரைப்பட நடிகர் மற்றும் இயக்குநர் ஆவார். இவர் *புதிய கீதை* , *கோடம்பாக்கம்*, *ராமன் தேடிய சீதை* என நான்கு திரைப்படங்களளை இயக்கியுள்ளார்.  

"என் ஆளோட செருப்பை காணோம்" (2017 திரைப்படம்). *மாயாண்டி குடும்பத்தார்* ஆகிய படங்களில் நடித்துள்ளமைக்காக அறியப்படுகிறார்.  

## தனிப்பட்ட வாழ்க்கை
ஜெகன் 2009 இல் திருமணம் செய்து கொண்டார்.  

## திரைப்பட வரலாறு

### இயக்குநர்

- *புதிய கீதை* (2003)
- *கோடம்பாக்கம்* (2006)
- *ராமன் தேடிய சீதை* (2008)
- *என் ஆளோட செருப்பக் காணோம்* (2017)

### நடிகர்

- *மாயாண்டி குடும்பத்தார்* (2009)
- *மிலாக* (2010)
- *கோரிப்பாளையம்* (2010)
- *அம்புலி* (2012)
- *முத்துக்கு முத்தாக* (2012)
- *நாகராஜ சோழன் எம்ஏ, எம்எல்ஏ* (2013)
- ''அழகன் அழகி (2013)
- *சித்திரையில் நிலாச்சோறு* (2013)
- *கண்டுபிடி கண்டுபிடி* (2014)
- *சுற்றுலா* (2014)
- *கங்காரு* (2015)
- *பசங்க* (2015)

### கதை & வசனகர்த்தா

- *மிக மிக அவசரம்* (2018)
# என் ஆளோட செருப்பக் காணோம்



**என் ஆளோட செருப்பக் காணோம்** (*En Aaloda Seruppa Kaanom*) என்பது 2017 இல் வெளிவந்த தமிழ்த் திரைப்படமாகும். இதனை கேபி ஜெகன் இயக்கியுள்ளார். ஆனந்தி, இயக்குநர் ரவிக்குமார் மற்றும் யோகி பாபு போன்றோர் முக்கிய கதாப்பாத்திரத்தில் நடித்திருந்தனர்.  

## நடிகர்கள்

- ஆனந்தி சந்தியா
- தமிழ்
- யோகி பாபு ரெமோ ரவி
- கே. எஸ். ரவிக்குமார் அரசியல்வாதி
- ரேகா சந்தியாவின் தாய்
- பாலா சரவணன் மகேஷ்
- லிவிங்ஸ்டன் பாயு
- ஜெயப்பிரகாசு மோகன்ராஜ்
- சிங்கம்புலி சூசை
- காதல் சுகுமார் பேருந்து நடத்துனர்
- தளபதி தினேஷ் தாதா
- திவ்யப்பிரியா மாளவிகா
- ராஜேந்திரநாத் தலைமை காவலர்

## தயாரிப்பு
டிசம்பர் 2016 இல், இயக்குநர் ஜெகன், நடிகை ஆனந்தி முயன்று இணைந்து புது படமெடுப்பதாக செய்தி வெளியானது.  

*பசங்க* (2009) பாண்டி, யோகி பாபு ஆகியோரை முக்கிய வேடங்களில் நடிக்க ஜெகன் தேர்ந்தெடுத்தார். 2016 இன் இறுதியில் படபிடிப்பு தொடங்கியது. படத்தின் தலைப்பு மற்றும் முதல் தோற்றம் ஏப்ரல் 2017 இல் வெளியானது.
# ரிஷி குமார் சுக்லா



**ரிஷி குமார் சுக்லா** (Rishi Kumar Shukla) (பிறப்பு 23 ஆகத்து 1960) ஒரு இந்திய காவல்துறை அலுவலரும் நடுவண் புலனாய்வுச் செயலக இயக்குநரும் ஆவார். இவர் இரண்டாண்டு காலப் பதவியின் பொறுப்பினை 2019 பெப்ரவரி 2 ஆம் நாள் பதவியேற்றுக் கொண்டார். இவர் இந்தியாவின் குவாலியரில் பிறந்தவர் ஆவார்.  

## கல்வி
சுக்லா தத்துவவியலில் தனது முதுகலைப் பட்டத்தைப் பெற்றார்.  

## தொழில் வாழ்க்கை
சுக்லா 1983 ஆம் ஆண்டில் இந்தியக் காவல் பணி பயிற்சி முடித்த அலுவலர் ஆவார். சர்தார் வல்லபபாய் படேல் தேசிய காவல் கழகத்தில் பயிற்சி முடித்த பிறகு மத்தியப்பிரதேசம் மற்றும் சத்தீஸ்கர் ஆகிய மாநிலங்களின் சிவ்புரி, டாமோ, ராய்ப்பூர் மற்றும் மண்டோசோர் மாவட்டங்களில் பணிபுரிந்தார். இவர் அமெரிக்காவில் நெருக்கடி கையாள்கை மற்றும் ஒப்பந்தப் பேச்சு ஆகியவை தொடர்பாக அமெரிக்காவில் பயிற்சி பெற்றார். புலனாய்வுக் கழகத்தில் உணர்வுரீதியான பல வழக்குகளைக் கையாள்வதில் தொடர்பு கொண்டார்.
# காதல் சுகுமார்



**காதல் சுகுமார்** என்பவர் இந்தியத் திரைப்பட நடிகர் ஆவார். பாலாஜி சக்திவேல் இயக்கத்தில் வெளியான *காதல்* (2004) திரைப்படத்தில் நகைச்சுவை வேடத்தில் நடித்து புகழ்பெற்றார்.  

## திரை வாழ்க்கை
### இயக்குநர்
| ஆண்டு | திரைப்படம் | குறிப்பு |
| --- | --- | --- |
| 2015 | *திருட்டு விசிடி* |  |
| 2016 | ''சும்மாவே ஆடுவோம்' | } |

### நடிகராக

- *சக்தி* (1997)
- *கலகலப்பு* (2001)
- *இது ஒரு சினேககதா* (2002)
- *விருமாண்டி* (2004)
- *வசூல்ராஜா எம்.பி.பி.எஸ்* (2004)
- *காதல் (திரைப்படம்)* (2004)
- *ரிமோட்* (2004)
- *ஆதிக்கம் (திரைப்படம்)* (2005)
- *ஒரு நாள் ஒரு கனவு* (2005)
- *யுகா* (2006)
- *மான்* (2006)
- *காசு இருக்கனும்* (2007)
- *தீ நகர்* (2007)
- *அறை எண் 305ல் கடவுள்* (2008)
- *ஒரு காதலன் ஒரு காதலி* (2009)
- *தென்மேற்கு பருவக்காற்று (திரைப்படம்)* (2010)
- *நான் சிவனாகிறேன்* (2011)
- *இதயம் திரையரங்கம்* (2012)
- *நினைவில் நின்றவள்* (2014)
- *திருட்டு விசிடி* (2015)
- *வென்று வருவான்* (2016)
- *என் ஆளோட செருப்பக் காணோம்* (2017)
- *மனுசனா நீ* (2018)

## ஆதாரங்கள்
# ராஜேஸ்வரி கயாகுவாத்



**ராஜேஸ்வரி கயாகுவாத்** (1 சூன் 1991) ஓர் இந்தியக் துடுப்பாட்ட வீராங்கனை ஆவார். 2014 சனவரி 19ஆம் தேதி இலங்கைக்கு எதிரான பன்னாட்டு ஒரு நாள் துடுப்பாட்ட போட்டியில் கயாகுவாத் அறிமுகமானார். இவர் ஒரு வலது கை துடுப்பாட்டக்காரர் மற்றும் இடது கை பந்து வீச்சாளர். தென்னாப்பிரிக்காவுக்கு எதிராக ஒரு சோதனைப் போட்டியில் இவர் விளையாடியுள்ளார்.  

## தனிப்பட்ட வாழ்க்கை
18 வயதில் இருந்தே அவர் தீவிரமாகக் கிரிக்கெட்டை விளையாடத் தொடங்கினார். அவரது தந்தை அவரது மிகப்பெரிய தூண்டுதலாக இருந்து முறையான பயிற்சியும் பெற்றுத் தந்தார். கர்நாடக மகளிர் கிரிக்கெட் அணிக்காக விளையாடத் தொடங்கி, 2014-ஆம் ஆண்டு சர்வதேச கிரிக்கெட்டில் அறிமுகமானார் .  

ஸ்ரீலங்கா மகளிர் தேசிய கிரிக்கெட் அணிக்கு எதிரான அவரது முதல் டி 20 சர்வதேச ஆட்டத்திற்கு பிறகு கயாக்வாட் தனது தந்தையை 2014 - ஆம் ஆண்டு இழந்தார்.  

2017 பெண்கள் கிரிக்கெட் உலகக் கோப்பை இறுதிப் போட்டிக்கு பிறகு, நீர்வளத்துறை மந்திரி எம்பி பாட்டில் 5 லட்சம் மதிப்புள்ள கார் ஒன்றை பரிசாக வழங்கினார். &nbsp; தன் குடும்பத்திற்காக வீடு வாங்குவதே அப்போதைய அவசியம் என்று கயாக்வாட் கருதியதால், அந்த கார் பரிசை வாங்க மறுத்துவிட்டார் . அந்த நேரத்தில். தன் தந்தையின் மறைவிற்கு பின்னர், வீட்டில் கயாக்வாட் மட்டுமே சம்பாதித்தார்.  

## சர்வதேச கிரிக்கெட்
கயாகுவாத் 2017 பெண்கள் உலகக்கோப்பை இறுதிச்சுற்று போட்டியில் பங்கேற்றார். இங்கிலாந்து பெண்கள் அணிக்கு எதிராக ஆடிய ஆட்டத்தில் ஒன்பது ரன்கள் வித்தியாசத்தில் உலகக் கோப்பையை இந்திய அணி தவறவிட்டது. அதே உலக கோப்பைப் போட்டியில், மகளிர் உலகக் கோப்பை வரலாற்றில் (5/15) என்ற சிறந்த பந்துவீச்சு இலக்கங்களை அவர் பதிவு செய்தார்.
# வல்லூரி சிறீனிவாச ராவ்

**வல்லூரி சிறீனிவாச ராவ்** (*Valluri Srinivasa Rao*) என்பவர் ஓர் இந்திய பாரம் தூக்கும் ஆண் விளையாட்டு வீரர் ஆவார். இவர் 1981 ஆம் ஆண்டு அக்டோபர் மாதம் 20 ஆம் நாள் பிறந்தார். ஆந்திரப்பிரதேச மாநிலத்தைச் சேர்ந்த இவர் இந்திய இராணுவத்தின் மின்னணு மற்றும் இயந்திரவியல் படைப் பிரிவில் பணிபுரிகிறார்.  

## வாழ்க்கை

2003 ஆம் ஆண்டு அக்டோபர் 25 அன்று இந்தியாவின் ஐதராபாத்தில் நடைபெற்ற ஆப்ரோ-ஆசிய விளையாட்டுப் போட்டிகளில் ராவ் ஆண்கள் 56 கி.கி எடைப்பிரிவில் பங்கேற்று வெள்ளிப் பதக்கத்தைப் பெற்றார் . மலேசியா நாட்டின் பினாங்கு நகரில் நடைபெற்ற பொதுநலவாய விளையாட்டுப் போட்டிகளில் ஆண்கள் 56 கி.கி எடைப்பிரிவில் பங்கேற்று போட்டியிட்ட இவர் தங்கப் பதக்கம் வென்றார். புது தில்லியில் நடைபெற்ற பொதுநலவாய விளையாட்டுப் போட்டிகளில் ஆண்கள் 56 கி.கி எடைப்பிரிவிலும் இவர் போட்டியிட்டு வெண்கலப் பதக்கத்தைப் பெற்றார். 2010 ஆம் ஆண்டு அக்டோபர் 4 அன்று குவாங்சோவில் நடைபெற்ற ஆசிய விளையாட்டுப் போட்டிகளில் இதே பிரிவில் கலந்து கொண்ட ராவ் எட்டாவது இட்த்தைப் பிடித்தார் .  

யாம்சேத்புரில் 2011 ஆம் ஆண்டு பிப்ரவரி 22 அன்று நடைபெற்ற 34 ஆவது தேசிய விளையாட்டுப் போட்டிகளில் ராவ் 56 கி.கி பாரம் தூக்கும் போட்டியில் தங்கப் பதக்கம் வென்றார். இராணுவ விளையாட்டு கட்டுப்பாட்டு வாரியம் அணிக்காக இவர் அப்போட்டியில் விளையாடினார் .
# மனுசனா நீ

**மனுசனா நீ** என்பது 2018 இல் தமிழில் வெளிவந்த காதல் மருத்துவ மர்ம திரைப்படமாகும். இதனை கசாலி எழுதி, இயக்கி நடித்தும் இருந்தார். அத்துடன் இசையமைப்பாளராக இசையமைத்தும் இருந்தார்.  

இந்த திரைப்படத்தில் மருத்துவர்களை தவறாக சித்தரித்துள்ளதாக கசாசிக்கு எதிர்ப்புகளும், மிரட்டல்களும் வந்தன.  

## வெளியீடு
இப்படம் 2018 பிப்ரவரி 16 இல் வெளிவந்தது.  

## ஆதாரங்கள்
# வெல்லிங்டன் பாசறை நகரம்



**வெல்லிங்டன் பாசறை நகரம்**, (Wellington Canntonment Town) தமிழ்நாட்டின் நீலகிரி மாவட்டம், குன்னூர் வட்டம், குன்னூர் நகரத்திற்கு வடக்கே 3 கீமீ தொலைவில் 1,700 ஏக்கர் நிலப்பரப்பில் அமைந்த வெல்லிங்டன் இராணுவ நகரம் ஆகும். 4,949 வீடுகள் கொண்ட வெல்லிங்டன் இராணுவ நகரம், ஏழு வார்டு உறுப்பினர்கள் மற்றும் மூன்று நியமன கொண்ட குழுவால் நிர்வகிக்கப்படுகிறது. இக்குழுவின் அலுவல்முறை தலைவராக, வெல்லிங்டன் கண்டோன்மென்ட்டின் தலைமை நிர்வாகியான பிரிகேடியர் இருப்பார். மேலும் இராணுப் பாசறையின் ஒரு மருத்துவர் மற்றும் பொறியாளர் நிர்வாகக் குழுவில் இருப்பர். இங்கு முப்படை இராணுவ அதிகாரிகளுக்கான பயிற்சி மையம் உள்ளது.  

## மக்கள்தொகை பரம்பல்
2011ஆம் ஆண்டின் மக்கள்தொகை கணக்கெடுப்பின் படி, வெல்லிங்டன் பாசறை நகரத்தின் மொத்த மக்கள்தொகை 19,462 ஆகும். இதில் இராணுவத்தினர் எண்ணிக்கை 6789 ஆகவுள்ளது. மக்கள்தொகையில் ஆண்கள் 10,867 ஆகவும்; பெண்கள் 8,595 ஆகவுள்ளனர். ஆறு வயதிற்குட்பட்ட குழந்தைகள் 1,939 ஆகவுள்ளனர். பாலின விகிதம் ஆயிரம் ஆண்களுக்கு 791 பெண்கள் வீதம் உள்ளனர். எழுத்தறிவு 80.09%. ஆகவுள்ளது.. மக்கள்தொகையில் இந்து சமயத்தினர் 67.73% , கிறித்தவர்கள் 25.11%, இசுலாமியர் 6.18%, சீக்கியர்கள் 0.86%; மற்றவர்கள் 0.12% ஆக உள்ளனர். பட்டியல் சாதியினரும் பட்டியல் பழங்குடியினரும் முறையே 37.36% மற்றும் 1.55% ஆகவுள்ளனர்.  

## இதனையும் காண்க
- வெல்லிங்டன் கண்டோன்மென்ட்
# கசாலி

**காசாலி** என்பவர் தமிழ்த் திரைப்பட உலகில் தயாரிப்பாளர், இயக்குநர், இசையமைப்பாளர், நடிகரென பன்முகத் தன்மைக் கொண்டவர். இவர் பிப்ரவரி 16, 2018 இல் மனுசனா நீ என்ற திரைப்படத்தினை வெளியிட்டார். அத்திரைப்படத்தினை தயாரித்து, இயக்கி நடிக்கவும் செய்ததோடு, இசையும் அமைத்திருந்தார்.  

## திரை வாழ்க்கை
பத்திரிக்கை துறையில் பணியாற்றியப் பின்பு, சில காலம் மருத்துவ துறையிலும் கசாலி பணியாற்றினார். அதனால் அங்கு மருத்துவர்கள் கூட அறியாமல் நடைபெறும் மருந்துலகம் பற்றிய தகவல்களைப் பெற்றார். அதன் பாதிப்பினால் திரைப்படம் எடுக்க முன்வந்தார்.  
மருத்துவத்துறை சார்ந்த திகில் திரைப்படமாக மனுசனா நீ திரைப்படம் இருந்தது. இத்திரைப்படம் அன்று மாலையே இணையதளத்தில் வெளியானது. கசாலி அத்திரைப்படத்தினை எந்த திரையரங்கில் திருட்டுதனமாக எடுத்து இணையத்தில் விட்டனர் என்பதை கண்டறிந்தார்.  

மனுசனா நீ திரைப்படத்தின் தலைப்பு சாய்ந்தாடு சாய்ந்சதாடு என வைத்திருந்தார். பிறகு அந்த தலைப்பினை மாற்றிவிட்டார்.  

## ஆதாரங்கள்
# இமாலய ஓநாய்



**இமாலய ஓநாய்கள்** (Himalayan wolf, Canis lupus) சாம்பர் ஓநாய்கள் எனப்படும் ஓர் இனத்தின் பிரிவாகும். மனிதர்களால் இனங்காணப்பட்ட ஒரு புதிய இன ஓநாயாக இந்த இமாலய ஓநாய்களைக் கணிக்கிறார்கள். மெல்லிய பளுப்பு நிறம் கொண்ட இந்தக் காட்டு விலங்குகளில், சாம்பர் நிறமும் இருக்கவே செய்கின்றது. முகத்தைச் சுற்றி பல ஓநாய்களுக்கு வெள்ளை அல்லது கறுப்பு நிறம் படர்ந்திருக்கும். நெஞ்சுப் பகுதியிலும் இதே நிறங்கள் காணப்படும்.  

## வாழ்விடம்
இந்தியாவின் சில குறிப்பிட்ட பிராந்தியங்களிலேயே இந்த இன ஓநாய்கள் காணப்படுகின்றன. இதில் ஜம்மு, கஷ்மீர், இமாலயப் பிராந்தியம் உள்ளடக்கம். நேபாளத்திலும் இந்த இன ஓநாய்களைக் காணமுடியும். மொங்கோலியா, சீனா போன்ற நாடுகளில் கூட இந்த இன ஓநாய்களை இனங் கண்டுள்ளார்கள். ஆரம்பத்தில் இவை இமயமலைப் பிராந்தியத்திற்குரியவை என்ற கணி்ப்பில், இமாலய ஓநாய்கள் என்ற பெயரைப் பெற்றன. ஆனால் காலப்போக்கில்தான்  இவை வேறு பிராந்தியங்களிலும் வாழவல்லன என்று தெரியவந்திருக்கின்றது.  

## இயல்பு
இந்த இன ஓநாய்கள் சிறு தொகைகளிலேயே காணப்படுவதால், இவை சிறு கூட்டங்களாகவே வாழ்கின்றன.  ஒரு கூட்டத்தில் ஆறு தொடக்கம் எட்டு ஓநாய்களே இருப்பதுண்டு.  கணிசமான அளவு பிரதேசத்தை  ஒவ்வொரு கூட்டமும் தமக்கு வைத்துள்ளன.  இந்தப் பிராந்தியம் பல  நுாறு மைல்கள் தொலைவுக்கு நீளலாம். தங்கள் எல்லைகளைப் பாதுகாக்கும் விடயத்தில், பெரிய அளவில் மூர்க்கத்தனமாக இவை நடந்து கொள்வதும் இல்லை. இந்த இமாலய ஓநாய்கள் வாழும் பிராந்தியத்தில் இந்திய ஓநாய்கள் என்ற இனமும் கலந்து காணப்படுகின்றன. ஆனால் இந்த இரண்டு இன ஓநாய்களும் ஒன்றையொன்று நேருக்கு நேர் சந்திக்க நேர்ந்தால் ஆக்ரோஷமாக முட்டி மோதுவதில்லை. உறுமலும் ஊளையிடுதலுமாக சப்தமெழுப்புவதைத் தவிர, வேறு எதுவும் செய்யாமல்  ஒன்றையொன்று கடந்து போய்விடுகின்றன.  

## உணவு

பொதுவாக இந்த ஓநாய்களின் உணவு சிறிய , நடுத்தர அளவிலான  மிருகங்களாகவே இருக்கும். பெரிய எலிகள், முயல்கள் போன்றவையே பெரும்பான்மைாயான உணவு வகைகளாக இருப்பதுண்டு. . சில  சமயங்களில் சந்தர்ப்பத்தைப் பயன்படுத்திக் கொள்ளும் நோக்கில் பெரிய இரைகளைக் குறிவைத்து தாக்குவதுண்டு.  இந்த ஓநாய்கள் நல்ல வேட்டைக்காரர்களாக இருப்பதோடு, ஒரு வாய்ப்பை நழுவவிட்டால், அடுத்த வாய்ப்பு என்பது நிச்சயமில்லாதது என்பதை நன்கு உணர்ந்திருக்கின்றன.  

## இனப்பெருக்கம்
இரண்டு வயதைத் தொட்டதும் இந்த ஓநாய்கள் உடலளவில் இனவிருத்திக்குத் தயாராகி விடுகின்றன.  இதன் காரணமாகவே தமக்கு ஒன்றரை வயதாகும்போது, இவை கூட்டத்தை விட்டு விலகிவிடுகின்றன.  பிரசவ காலத்திற்கு முன்பு தமக்கு ஒரு துணையைத் தேடிக்கொண்டு, தமக்கான ஒரு பிராந்தியத்தையும் ஏற்படுத்திக் கொள்ளவே இந்த முன்னேற்பாடு.  பொதுவாக  ஒரு பெண் நான்கு தொடக்கம் ஆறு குட்டிகளை ஈனும்.  முதலிரு மாதங்கள் தன் குட்டிகளை தன் வதிவிடத்தில் வைத்து  தாய் மிக நன்றாகப் பராமரிக்கும். இதன் முடிவில் தன் கூட்டத்தோடு இது மீண்டும் இணைந்து கொள்வதுண்டு. இந்திய ஓநாய்களும் இமாலய ஓநாய்களும் மிக நெருக்கமாக வாழ்வதால், இந்த இரண்டு இன ஓநாய்களின் கலப்பு இனப்பெருக்கத்தால் புதிய இனக் குட்டிகள் பிறக்கலாம் என்பது வல்லுனர்களின் கணிப்பு.
# சுக்கேன் தெய்



**சுக்கேன் தெய்** (*Sukhen Dey*) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார். இவர் 1989 ஆம் ஆண்டு மார்ச்சு மாதம் 28 ஆம் நாள் பிறந்தார். மேற்கு வங்காள மாநிலம், அவுரா இவரது சொந்த ஊராகும். இசுக்காட்லாந்து நாட்டின் கிளாசுகோ நகரில் நடைபெற்ற பொதுநலவாய விளையாட்டுப் போட்டிகளில் ஆண்கள் 56 கி.கி எடைப்பிரிவில் பங்கேற்று போட்டியிட்ட இவர் தங்கப் பதக்கத்தைப் பெற்றார். முன்னதாக புது தில்லியில் நடைபெற்ற பொதுநலவாய விளையாட்டுப் போட்டிகளில் இவர் போட்டியிட்டு வெள்ளிப் பதக்கத்தை வென்றிருந்தார் . மலேசியாவின் முகமது பிசோல் சுல்லெய்மிக்கு அடுத்ததாகவும் வெண்கலப் பதக்கம் வென்ற கனேசு மாலிக்கு முன்னதாகவும் போட்டியை முடித்தார் .
# கணேசு மாலி


**கணேசு மாலி** (*Ganesh Mali*) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார். இவர் 1993 ஆம் ஆண்டு மே மாதம் 14 ஆம் நாள் பிறந்தார். மகாராட்டிர மாநிலத்திலுள்ள கோலாப்பூர் நகரம் இவருடைய சொந்த ஊராகும். இசுக்காட்லாந்து நாட்டின் கிளாசுகோ நகரில் நடைபெற்ற பொதுநலவாய விளையாட்டுப் போட்டிகளில் ஆண்கள் 56 கி.கி எடைப்பிரிவில் பங்கேற்று போட்டியிட்ட இவர் வெண்கலப் பதக்கத்தைப் பெற்றார்.
# இனியவளே



**இனியவளே** 1998 ஆம் ஆண்டு பிரபு, சுவலட்சுமி, கீர்த்தி ரெட்டி மற்றும் கௌதமி ஆகியோர் நடிப்பில், சீமான் இயக்கத்தில், தேவா இசையில் வெளியான தமிழ்த் திரைப்படம். கவிஞர் தாமரை பாடலாசிரியராக அறிமுகமானார்  

## கதைச்சுருக்கம்

பிரபாகரன் (பிரபு) ஒரு கவிஞர். அவரது நண்பர்கள் ராஜா (ராஜா) மற்றும் முருகன் (வடிவேலு). பிரபாகரனின் கவிதைகளுக்கு கௌதமி ரசிகை. பிரபாகரனைக் காதலிப்பதாகக் கடிதத்தில் தெரிவிக்கிறாள். ஆனால் பிரபாகரன் அவள் காதலை மறுத்து நண்பர்களாகவே இறுதிவரை இருப்போம் என பதில் அனுப்புகிறான். திருமணத்திற்கு முன் இந்திய ஆட்சிப் பணி<nowiki/>த் தேர்வில் வெற்றி பெற்று மாவட்ட ஆட்சியராக வேண்டும் என்பது பிரபாகரனின் இலட்சியம். பிரபாகரனின் தந்தையும் (மௌலி), ராமநாதனும் (ரகுவரன்) நண்பர்கள். ராமநாதனின் மகள் மீனாவை (சுவலட்சுமி) பிரபாகரனுக்குத் திருமணம் செய்துவைக்க இருவரும் முடிவுசெய்கிறார்கள். மீனா பிரபாகரனை தன் எதிர்காலக் கணவனாகக் கருதிக் காதலிக்கத் தொடங்குகிறாள். பிரபாகரனுக்கு இந்தத் திருமணத்தில் விருப்பமில்லை என்று மறுக்கிறான். தன்னை பிரபாகரனுக்குப் பிடிக்காததால் திருமணத்திற்கு மறுக்கிறான் என்று தவறாக நினைத்து மீனா தற்கொலை செய்துகொள்கிறாள். இதற்கு பிரபாகரன்தான் காரணமென்று மீனாவின் குடும்பத்தினர் தூற்றுகின்றனர். குற்ற உணர்விற்கு ஆளாகும் பிரபாகரன் மீனாவின் தங்கை மஞ்சுவைத் (கீர்த்தி ரெட்டி) திருமணம் செய்துக்கொள்ள முடிவு செய்கிறான். ஆனால் மஞ்சு தன் அக்காவின் மரணத்துக்குக் காரணமான பிரபாகரனை வெறுக்கிறாள். கௌதமி மஞ்சுவிடம் மீனாவின் மரணத்திற்கு பிரபாகரன் காரணமல்ல, அனைவரும் பிரபாகரனைத் தவறாகப் புரிந்துகொண்டுள்ளீர்கள் என்று விளக்க முயற்சிக்கிறாள். ஆனால் மஞ்சு சமாதானம் அடையவில்லை. பிரபாகரனின் நண்பன் ராஜாவை மஞ்சுவுக்குத் திருமணம் செய்ய முடிவுசெய்கிறார்கள். பணத்திற்கு ஆசைப்பட்டு முதலில் சம்மதிக்கும் ராஜா, தொழிலில் ராமநாதன் நட்டமடைவதால் மஞ்சுவைவிட்டு விலகுகிறான். பிரபாகரனின் காதலே உண்மையானது என்று புரிந்துகொண்ட மஞ்சு பிரபாகரனைத் தேடிச்சென்று தன் காதலைத் தெரிவிக்கிறாள். இதை அறிந்து கோபப்படும் மஞ்சுவின் மாமா (தேவன்) பிரபாகரனைக் கொல்வதற்கு வருகிறான். பிரபாகரன் அவனுடன் சண்டையிட்டு வெற்றிபெற்று தான் மீனாவின் மரணத்திற்குக் காரணமில்லை என்பதை புரியவைக்கிறான். பிரபாகரனும் மஞ்சுவும் இணைகின்றனர்.  

## நடிகர்கள்

- பிரபு - பிரபாகரன்
- சுவலட்சுமி - மீனா
- கீர்த்தி ரெட்டி - மஞ்சு
- கௌதமி - நடன மங்கை
- ரகுவரன் - ராமநாதன்
- மௌலி - பிரபாகரனின் தந்தை
- வடிவேலு - முருகன்
- ராஜா - ராஜா
- லட்சுமி - பிரபாகரனின் தாய்
- கலாரஞ்சினி - மீனாவின் தாய்
- தேவன் - மீனாவின் மாமா
- ஜெய்கணேஷ் - சண்முகம்
- மோகன் ராமன்
- வேணு அரவிந்த்
- அல்வா வாசு
- ஹேமலதா - ராணி

## இசை

இப்படத்தின் இசையமைப்பாளர் தேவா. பாடலாசிரியர்கள் சீமான், அறிவுமதி, ஜீவன், புண்ணியர் மற்றும் தாமரை.  

| 1 | அன்னக்கிளி வண்ணக்கிளி | கிருஷ்ணராஜ் | 4:59 |  |
| --- | --- | --- | --- | --- |
| 2 | கண்ணீருக்கு காசு | கிருஷ்ணராஜ் | 5:29 |  |
| 3 | மலரோடு பிறந்தவளா | அனுராதா ஸ்ரீராம், கிருஷ்ணராஜ் | 5:27 |  |
| 4 | மஞ்ச மஞ்ச | உன்னிகிருஷ்ணன் | 4:31 |  |
| 5 | தென்றல் | அனுராதா ஸ்ரீராம் | 6:08 |  |
| 6 | உயிரே உயிரே | ஹரிஹரன், ஸ்வர்ணலதா | 5:03 | } |
# கோடம்பாக்கம் (திரைப்படம்)



***கோடம்பாக்கம்*** என்பது 2006 இல் வெளிவந்த தமிழ் காதல் திரைப்படமாகும். இதனை கே. பி. ஜெகன் இயக்கியிருந்தார்.  

நந்தா மற்றும் தியா முக்கிய கதாபாத்திரங்களில் நடித்திருக்கின்றனர்.  

## நடிகர்கள்
- நந்தா சகவனம்
- தியா தனம்
- தேஜாஸ்ரீ பிரீத்தி
- மணிவண்ணன்
- மனோபாலா
- ரமேஷ் கண்ணா
- கலைராணி
- தம்பி ராமையா
- கஞ்சா கறுப்பு

## ஆதாரங்கள்
# வள்ளி வரப் போறா


**வள்ளி வரப் போறா** (*Valli Vara Pora*) 1995இல் வெளிவந்த தமிழ் நகைச்சுவைத் திரைப்படம். இதை இயக்கியவர் எஸ். வி. சோலை ராஜா. இதில் பாண்டியராஜன், மோகனா, நிரோஷா முக்கியக் கதாபாத்திரத்திலும், வினு சக்ரவர்த்தி, விஜய லலிதா, வெண்ணிற ஆடை மூர்த்தி, சார்லி, முரளிகுமார், பசி நாராயணன், கரிகாலன், குமரிமுத்து துணை கதாபாத்திரங்களிலும் நடித்திருந்தனர். எம். பத்மனாபன், எஸ். நிவேதன் தயாரிப்பில், கே. எஸ். மணிஒளி இசையமைப்பில் இத்திரைப்படம் 1995, பிப்ரவரி 10 அன்று வெளிவந்தது. இப்படம் "மேலபரம்பில் ஆன்வீடு" என்கிற மலையாளப் படத்தின் மறு ஆக்கமாகும். வர்த்தக ரீதியாக இத்திரைப்படம் தோல்வி அடைந்தது.  

## கதை
மீனாட்சி மற்றும் அய்யாசாமி (வெண்ணிற ஆடை மூர்த்தி) தம்பதிக்கு மூன்று மகன்கள்: பெரியபாண்டி, தங்கபாண்டி (சார்லி), சின்னபாண்டி(பாண்டியராஜன்). மூவரும் திருமணமாகாதவர்கள். அக்குடும்பத்தில் சின்னபாண்டி மட்டுமே பட்டதாரி. உறவினரான கவிதா(நிரோஷா), சின்னபாண்டியைக் காதலிக்கிறாள். ஆனால் சின்னபாண்டிக்கு அவள் மேல் விருப்பம் இல்லை. சின்னபாண்டி கேரளாவில் உள்ள ஒரு கிராமத்திற்கு வேலை நிமித்தமாகச் செல்கிறான். அங்கு விரைவுத் தபால் பட்டுவாடா செய்யும் ஒரு நிறுவனத்தில் மேலாளராக பணிபுரிகிறான். கேரளப் பெண் பவளம், சின்னபாண்டியை காதலிக்கிறாள். ஆனால் அவளது தந்தை மேனனுக்கு (வினு சக்ரவர்த்தி) இதில் விருப்பமில்லை. அவளது விருப்பத்திற்கு மாறாக மணமுடிக்க எண்ணுகிறார். அதனால் சின்னபாண்டியும், பவளமும் அக் கிராமத்தை விட்டு வெளியே போகின்றனர். ஆனால் அந்த கிராமவாசிகளால் பிடிபடுகின்றனர். அந்த கிராமத்தின் தலைவராக இருக்கும் மேனன் அவர்கள் இருவருக்கும் திருமணம் செய்து வைக்கிறார்.  

அன்றே சின்னபாண்டிக்கு தன் சொந்த ஊரில் பணிபுரியும்படி மாற்றல் உத்தரவு வருகிறது. தன் பெற்றோர் இத் திருமணத்தை அனுமதிப்பார்களா என்று பயந்து, பவளத்தை வேலைக்காரியாக தன் வீட்டிற்கு அழைத்துச் செல்கிறான். வீட்டில் அவனது அண்ணன்கள் பெரியபாண்டி மற்றும் தங்கபாண்டி பவளத்தின் மேல் காதல் வயப்படுகின்றனர். அதன் பிறகு என்னவாயிற்று என்பதுடன் கதை முடிவுக்கு வருகிறது.  

## நடிகர்கள்

சின்னபாண்டி - பாண்டியராஜன்  

பவழம் - மோகனா  

கவிதா - நிரோஷா  

மேனன் - வினு சக்ரவர்த்தி  

மீனாட்சி - விஜய லலிதா  

அய்யாசாமி - வெண்ணிற ஆடை மூர்த்தி  

தங்கபாண்டி - சார்லி  

பெரியபாண்டி - முரளிகுமார்  

நாராயணன் - பசி நாராயணன்  

தபால்காரர் - குமரிமுத்து  

பவானி பிரசாத்  

உஷா நாயர்  

திருமண தரகர் - மேனேஜர் சீனா  

கரிகாலன்  

இடிச்சப்புளி செல்வராசு  

சுந்தரம்  

அப்பாதுரை  

## பாடல்கள்
இப்படத்திற்கு இசையமைத்தவர் இசை அமைப்பாளர் கே. எஸ். மணிஒளி. பிறைசூடன் (கவிஞர்), பட்டுக்கோட்டை சண்முகசுந்தரம், இராமதாசன் இத்திரைப்படத்திற்கு பாடல்கள் எழுதியிருந்தனர்.  

| எண் | பாடல் | பாடியவர்(கள்) | காலம் |  |
| --- | --- | --- | --- | --- |
| 1 | 'அம்மாடி ராத்திரி' | மனோ | 4:50 |  |
| 2 | 'தளுக்கு குலுக்கி' | சாகுல் ஹமீது, சுரேஷ் பீட்டர்ஸ் | 3:28 |  |
| 3 | 'பொண்ணு ரொம்ப ஜோருதான்' | புஷ்பவனம் குப்புசாமி, அனிதா குப்புசாமி | 2:56 |  |
| 4 | 'ஜிங்கு ஜங்கு' | எஸ். பி. பாலசுப்பிரமணியம், சுவர்ணலதா | 4:49 |  |
| 5 | 'ரூட்டுல ஜீட்டுல' | மால்குடி சுபா | 4:02 |  |
| 6 | 'தீண்டாமல்' | மால்குடி சுபா | 4:24 | } |
# குருராசா பூசாரி


**குருராசா பூசாரி** (*Gururaja Poojary*) என்பவர் ஓர் இந்திய பாரம் தூக்கும் ஆண் விளையாட்டு வீரர் ஆவார். இவர் 1992 ஆம் ஆண்டு ஆகத்து மாதம் 15 ஆம் நாள் பிறந்தார். இவர் பி.குருராசா என்ற பெயராலும் அறியப்படுகிறார். 2018 ஆம் ஆண்டு குயின்சுலாந்து நாட்டின் கோல்டு கோசுட்டு நகரில் நடைபெற்ற பொதுநலவாய விளையாட்டுப் போட்டிகளில் ஆண்கள் 56 கி.கி எடைப்பிரிவில் பங்கேற்று போட்டியிட்ட இவர் வெள்ளிப் பதக்கம் வென்றார்
# பாததலா ஆதிசேகர்


**பாததலா ஆதிசேகர்** (*Badathala Adisekhar*) என்பவர் ஓர் இந்திய பாரம் தூக்கும் ஆண் விளையாட்டு வீரர் ஆவார். இவர் 1964 ஆம் ஆண்டு ஏப்ரல் மாதம் 14 ஆம் தேதி பிறந்தார். 1992 மற்றும் 1996 ஆம் ஆண்டுகளில் பார்சிலோனா மற்றும் அட்லாண்டா நகரங்களில் நடைபெற்ற கோடை கால ஒலிம்பிக் போட்டிகளில் போட்டியிட்டார்
# கோபால்ட் போரைடு



**கோபால்ட் போரைடுகள்** (*Cobalt borides*) என்பவை Co<sub>x</sub>B<sub>y</sub> என்ற பொது மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மங்களாகும் CoB மற்றும் Co2B.என்பவை இரண்டும் முக்கியமான கோபால்ட் போரைடுகளாகும். இவை மீவெப்பம் தாங்கும் பொருட்களாகும்.  

## பயன்பாடுகள்

### பொருளறிவியல் பயன்பாடுகள்

கோபல்ட் போரைடு ஓர் ஆக்சிசனேற்ற எதிர்ப்பியாகும். கோபல்ட் போரைடின் இவ்வேதியியல் பண்பு இச்சேர்மத்தை மிகுந்த பயனுள்ள வேதிப் பொருளாக்குகிறது. உதாரணமாக, கோபால்ட் போரைடை மேற்பூச்சுகளாகப் பயன்படுத்தப்படும் போது உலோகப் பகுதிகளின் ஆயுட்காலம் அதிகரிக்கிறது. அதிக அரிப்புக்கு ஆட்படும் மேற்பரப்புகளுக்குத் தேவையான எதிர்ப்பைக் கொடுக்கிறது. இத்தகைய பண்புகள் உயிர்மருத்துவ அறிவியலில் சிறப்புத்தன்மை கொண்ட மருந்து செலுத்து கருவிகளில் பயன்படுத்தப்படுகிறது.  

### புதுப்பிக்கத்தக்க ஆற்றல் துறை

ஐதரசன் சேமிப்பு மற்றும் எரிபொருள் செல் நுட்பங்களில் கோபால்ட்டு போரைடைப் பயன்படுத்த ஆய்வுகள் நடக்கின்றன.  

### கரிமத் தொகுப்பு வினைகளில்

கரிமத் தொகுப்பு வினைகளில் ஒரு பயனுள்ள ஐதரசனேற்ற வினையூக்கியாக கோபால்ட்டு போரைடு பயன்படுகிறது. நைட்ரைல் ஒடுக்கத்தின் வழியாக முதல்நிலை அமீன்களைத் தயாரிக்கும் செயல்முறையில் கோபால்ட்டைக் கொண்டுள்ள மற்ற வினையூக்கிகளைக் காட்டிலும் கோபால்ட்டு போரைடு ஒரு தெரிவு செய்யப்பட்ட இடைநிலைத் தனிம வினையூக்கியாகப் பயன்படுகிறது.  

## தயாரிப்புகள்

### பொருள்களின் மேற்பூச்சு

1500° செல்சியசு வெப்பநிலை போன்ற உயர் வெப்பநிலைகளில் கோபால்ட் போரைடு உற்பத்தி செய்யப்படுகிறது. இரும்பை போரைடாக்குதல் வினையின் மூலம் இரும்பின் மீது கோபால்ட்டு போரைடு பூச்சு பூசப்படுகிறது. இதனால் இரும்பின் மீது முதலில் FeB பூச்சும் பின்னர் Fe2B பூச்சும் பூசப்படுகின்றன. இங்கு கட்டு ஒட்டும் செயல்முறையைப் பயன்படுத்தி கோபால்ட்டு இரும்பு போரைடின் மீது படியவைக்கப்படுகிறது. 18 முதல் 22 நானோ மீட்டர் அளவுள்ள நுண் துகள்களும் உற்பத்தி செய்யப்படுகின்றன.  

### வினையூக்கி

கோபால்ட்(II) நைட்ரேட்டுடன் சோடியம் போரோ ஐதரடை சேர்த்து வினைபுரியச் செய்வதன் மூலம் வினைஊக்கியாகப் பயன்படும் கோபால்ட்டு போரைத் தயாரிக்கலாம். ஒடுக்கும் வினைக்கு முன்பாக பூசப்படும் வினையூக்கியின் மேற்பரப்பு பரவலாக்கப்படுகிறது. இதற்காக மற்றொரு பொருளின் மீது பெரும்பாலும் செயலூக்க கார்பன் மீது உப்பு பரப்பப்படுகிறது
# அழகன் அழகி

**அழகன் அழகி** என்பது 2013 இல் வெளிவந்த தமிழ்த் திரைப்படமாகும். நந்தா பெரியசாமி இதனை இயக்கியுள்ளார்.  

ஜாக், ஆருஷி ஆகியோர் முக்கிய கதாபாத்திரங்களில் நடித்திருக்கின்றனர். கண்ணன் இசையமைத்துள்ளார். பிரபு தயாளன் என்பவர் ஒளிப்பதிவு செய்துள்ளார்.  

## நடிகர்கள்
- ஜாக்
- ஆருஷி
- ஆர்த்தி
- சாம்ஸ்
- ரவிமரியா

## ஆதாரங்கள்
# நந்தா பெரியசாமி


**நந்தா பெரியசாமி** என்பவர் இயக்குநர் ஆவார். இவர் தமிழ் திரையுலகை சேர்ந்தவர்.  

## நடிகர்கள்
லிங்குசாமி என்ற இயக்குனரிடம் இவர் துணை இயக்குநராகப் பணியாற்றினார்.  

இவர் 2012 இல் எஸ். எஸ். சக்கரவர்த்தி தயாரிப்பில் *மகா* என்ற திரைப்படத்தை இயக்கினார். அஜித் குமார், சினேகா மற்றும் கிரண் ராத்தோட் ஆகியோர் முக்கிய கதாபாத்திரங்களில் நடித்திருக்கின்றனர். ஆனால் படம் கைவிடப்பட்டது.  

2005 இல் வெளிவந்த ஒரு கல்லூரியின் கதை எனும் திரைப்படம் இவருடைய முதல் படமாகும். இதில் ஆர்யா மற்றும் சோனியா அகர்வால் ஆகியோர் நடித்துள்ளனர்.  

## திரைப்படங்கள்

### இயக்குநராக
| ஆண்டு | தலைப்பு | கதாப்பாத்திரம் | குறிப்பு |
| --- | --- | --- | --- |
| 2005 | *ஒரு கல்லூரியின் கதை* | ஆர்யா, சோனியா அகர்வால் |  |
| 2010 | *மாத்தி யோசி* | ஹரீஸ், சம்மு, கோபால் |  |
| 2013 | *அழகன் அழகி* | ஜேக் மைக்கில் |  |
| 2015 | *வண்ண ஜிகினா* | விஜய் வசந்த், சானியாதாரா |  |

### நடிகராக
- *மாயாண்டி குடும்பத்தார்* (2009) - சின்ன விருமாண்டி
- *யோகி* (2009)
- *மிளகா (திரைப்படம்)* (2010)
- *கோரிப்பாளையம் (திரைப்படம்)* (2010) - கருத்து பாண்டி
- *ரா ரா* (2011)
- *அழகன் அழகி* (2013)

## ஆதாரங்கள்
# அடுக்குப்பல் சுறா



**அடுக்குப்பல் சுறா** (*Hemipristis elongata*) என்பது எமிகாலெய்டீ என்ற குடும்பத்தைச் சேர்ந்த சுறா மீன் இனம் ஆகும். இது இந்திய-பசிபிக் பெருங்கடல்களில் காணப்படுகின்றது. இவை 240 செ.மீ. நீளம் வரை வளரக்கூடியவை ஆகும். உணவுக்காக அதிகம் பிடிக்கப்படுவதால் இவற்றின் எண்ணிக்கை குறைந்து வருகிறது. தற்போது இவை அழிவாய்ப்புப் பட்டியலில் இடம்பெற்றுள்ளது.  

பெயருக்கேற்றறவாறு இவற்றின் மேல் தாடையில் கூரான ரம்பம் போன்ற பற்களும் கீழ் தாடையில் நெருக்கமான பற்களும் அடுக்குவரிசையில் அமைந்திருக்கும். இவற்றின் உடலமைப்பு இருமுனையில் கூம்பிய அமைப்பில் இருப்பதால் நீரில் வேகமாக நீந்த உதவுகிறது.
# மாத்தி யோசி



***மாத்தியோசி*** என்பது 2010 இல் வெளிவந்த இந்திய தமிழ்த் திரைப்படமாகும். இதனை ‌எழுதி இயக்கியவர் நந்தா பெரியசாமி.  

இசையமைத்தவர் குரு கல்யாண். ஹரிஷ், *காஞ்சிவரம்* புகழ் ஷம்மு, கோபால், அலெக்ஸ் மற்றும் லோகேஷ் போன்றோர் நடித்துள்ளனர்.  

## நடிகர்கள்

- ஹரிஷ் என பாண்டி
- ஷம்மு
- கோபால் என மாங்கா
- அலெக்ஸ் என ஓனான்
- லோகேஷ் என மாரி
- ரவி மரியா
- பொன்வண்ணன்
- ஜி. எம். குமார்
- சசிகுமார்

## வரவேற்பு
படம் வெளிவந்த தொடக்கத்தில் அனைவர் கவனமும் பெற்றது. எனினும் குறிப்பிடத்தக்க வெற்றி பெறவில்லை ‌.  

புதுமுகங்களான ஹரீஸ், லோகேஷ், அலெக்ஸ், கோபால் ஆகியோர் நடிப்பும், ரவி மரியாவின் நடிப்பும் புகழப்பட்டது. சில ஆதிக்க சாதிகளுக்கு எதிரான காட்சிகளை வைத்தமைக்காக இயக்குநர் பாராட்டப்பட்டார்.  

## ஆதாரங்கள்
# குள்ள காட்டுப் பன்றி



அழிவின் விளிம்பிலுள்ள  குள்ளத் தோற்றம் கொண்ட ஒரு காட்டுப் பன்றியே (*Pygmy hog*) “பிக்மி” என்ற அடைமொழியுடன் அழைக்கப்படுகின்றது.  பன்றிகளின் குடும்பத்தில், மிகச் சிறிய அங்கத்தவர் இந்தப் பிக்மி காட்டுப் பன்றியேதான்! ஒரு காலத்தில் இமயமலை அடிவாரப் பிரதேசங்கள், உத்தர பிரதேசம்தொடக்கம் அஸாம் மாநிலம் வரையிலான பிரதேசங்கள், நேபாளத்தின் ரெறாய் பிரதேசம் , பெங்கால் என்று பரந்து வாழ்ந்த இந்த இனம் அறுபதுகளில் அழியும் நிலையைத் தொட்டு விட்டது. ஆனால் 1971இல் இந்தியாவின் பார்னாடி வனவிலங்குகள் காப்பகத்தில் காணாமல் போய்விட்ட இந்தக் காட்டு விலங்குகள் மீண்டும் கண்டுபிடிக்கப்பட்டன. அனால் இவை இங்கு அதிகரிப்பதாகத் தெரியவில்லை என்கிறார்கள். 200ககும் குறைவான பன்றிகளே இப்பொழுது இருப்பதாகவும், இது 90களின் நடுப் பகுதிகளில் இருந்த தொகையை விட பாதித் தொகை என்றும் கூறப்படுகின்றது. ஆனால் அஸாம் மாநிலத்திலுள்ள புலிகளின் காப்பகமொன்றின் நிலைமை நம்பிக்கையளிக்கின்றது. 25செ.மீற்றர் உயரமான இந்தச் சிறிய காட்டு மிருகத்தை அழிவிலிருந்து காப்பாற்ற,  கடந்த இரண்டு தசாப்த காலம் எடுத்த முயற்சி இங்கு வீண்போகவில்லை என்கிறார்கள். சமீபத்தில் இந்த வனவிலங்கு காப்பகத்தில் அடைத்து வளர்க்கப்படும் 110வது பிக்மி பன்றி அறிமுகப்படுத்தப்பட்டுள்ளது.  

**தன் மனையை தானே கட்டும்**  

ஒரு “கூரையோடு” தன் வீட்டைத் தானே கட்டும் சில அரிய முலையூட்டிகள் வரிசையில் இந்தக் குள்ளப் பன்றியும் இணைந்து கொள்கின்றது. உயர்ந்த புற்களைக் கொண்ட  ஈரப் புல் வெளிகள் அழிக்கப்படுவதால், இவையும் அழிக்கப்படுகின்றன என்று நம்பப்படுகின்றது.  

**12 கிலோ தாண்டாத எடை**  

இது எழுந்து நிற்கும்போது உயரம் 20-30 .மீட்டர் மாத்திரமே இருக்கும் இதன் நீளம் 55-71செ.மீ. இதன் வாலின் நீளம் சுமாராக 2.5செ.மீ. ஒரு மிருகத்தின்  எடை 6.6 கிலோவிலிருந்து 11.8 கிலோவிற்குள்ளேயே இருப்பதுண்டு. இதனுடைய தோல்நிறம் மரநிறமும், கறுப்பும் கலந்ததாக இருப்பதோடு,  தோலின் மீதுள்ள உரோமம் கருமையாக இருக்கும். குட்டிகள் பிறக்கும்போது சாம்பர் நிறத்துடன் கலந்த ரோஜா வர்ணத்தில் இருக்கும். . நாளடைவில் இந்த நிறம் மரநிறமாக மாற, இதன் உடலின் மஞ்சள்  வரிகள் தோன்ற ஆரம்பிக்கும். வளர்ந்த ஆண் பன்றிகளின்  இரு பக்க வாயோரங்களில் பற்கள் துருத்திக் கொண்டிருக்கும். எட்டு வருடங்கள் வாழக்கூடிய இவை, ஓரிரு வருடங்களில் பாலுறவுக்குத் தயாராகி விடுகின்றன. மொன்சூன் பருவ கால மாற்றத்தி்றகு முன்னர் இவை குட்டிகள் ஈனுகின்றன. இதன் சூல்கொள் காலம் 100 நாட்கள். மூன்று தொடக்கம் ஆறு குட்டிகள் வரை ஈனும். தரையில் ஒரு பள்ளத்தைத் தோண்டி, அதை இலைகுழைகளால் நிரப்பி தனக்கென இது ஒரு இருப்பிடத்தை ஏற்படுத்திக் கொள்ளும். மரங்களின் வேர்கள், பூச்சிகள், எலிகள், சிறிய முலையூட்டிகள்- இவற்றின் சில உணவுகள்.  

**இனப்பெருக்கலில் சறுக்கலும் வெற்றியும்..**  

19ஆம் நுாற்றாண்டில் இலண்டன் , பேர்லின் மிருகக் காட்சிசாலைகளில் இந்தக் குள்ளப் பன்றியை  பார்வையாளர்கள் பார்த்து ரசிக்க விட்டுள்ளார்கள்.  இந்த இனத்தை வளர்க்கும் நோ்ககில் இவர்கள் அடைத்து வைக்காத காரணத்தால், எல்லாமே விரைவில் அழிந்து போய்விட்டன. 1976தொடக்கம் 1978வரை சூரிச் மிருகக்காட்சிசாலையும் இதே வேலையைச் செய்தது. இங்கே  இருந்த பெண் பன்றிகள் எல்லாம் இறந்து போயின. இதன் பின்னர் ஆங்கிலேய அமைப்பொன்றின் அரு முயற்சியால் இந்த மிருகங்களை அடைத்து வைத்து இனப்பெருக்கும் முயற்சியில் வெற்றி கண்டுள்ளார்கள்.
# அம்பாசமுத்திரம் அம்பானி


***அம்பாசமுத்திரம் அம்பானி*** என்பது 2010-இல் வெளிவந்த தமிழ் நகைச்சுவை திரைப்படமாகும். இதனை ராம்நாத் எழுதி இயக்கியுள்ளார்.  

கருணாஸ், நவ்நித்தி, அம்பாசமுத்திரம் அம்பானி மற்றும் கோட்டா சீனிவாச ராவ் ஆகியோர் முக்கிய கதாபாத்திரங்களில் நடித்திருக்கின்றனர். பாடல்களை வைரமுத்து எழுதியிருந்தார். சபேஷ் முரளி பின்னணி இசையும், நடிகர் கருணாஸ் பாடல்களுக்கு இசையும் அமைத்திருந்தனர்.  

சி.புலிதேவன் ஒளிப்பதிவு செய்துள்ளார். வி. டி. விஜயன் படத்தொகுப்பு செய்திருந்தார்.  

## நடிகர்கள்

- கருணாஸ் தண்டபாணி
- நவ்னீட் கௌர் நந்தினி
- கோட்டா சீனிவாச ராவ் அண்ணாச்சி
- கொச்சி ஹனீஃபா நந்தினியின் தந்தை
- சிறீரஞ்சினி நந்தினியின் தாய்
- அம்பானி சங்கர் -கார்த்தி, தண்டபாணியின் உதவியாளர்
- சேரன் ராஜ்
- லிவிங்ஸ்டன் ஜான்சன்
- டெல்லி கணேஷ் தண்டபாணி யின் வீட்டு முதலாளி
- நிரோஷா ரெங்கநாயகி
- சிங்கமுத்து வீடு தரகர்
- டி. பி. கஜேந்திரன் காவல் அதிகாரி
- சாம்ஸ் வங்கி கணக்கர்
- மயில்சாமி
- அப்புக்குட்டி
- சுந்தர்ராஜன்
- லொள்ளு சபா பாலாஜி
- சுவாமிநாதன்
- ரகசியா சிறப்புத் தோற்றம்
- கிரேஷ் கருணாஸ் சிறப்புத் தோற்றம்

## வரவேற்பு
திரைப்படம் தன்னம்பிக்கை குறித்தான விடயங்களை கூறியிருந்தைமையை ஊடகங்கள் பாராட்டின. திரைப்படம் வெகுவான புகழைப் பெற்றது.  

திரைப்படத்தை காணலாம் என ஊடகங்கள் சிபாரிசு செய்தன.  

## ஆதாரங்கள்
# யூ. கே. செந்தில் குமார்



**யூ. கே. செந்தில் குமார்** என்பவர் ஒரு இந்திய ஒளிப்பதிவாளர் ஆவார். இவர் தமிழ் மற்றும் மலையாளத் திரைப்பட துறையில் பணியாற்றி வருகிறார்.  

## வாழ்க்கை
செந்தில் குமாரது சொந்த ஊர் கோயம்புத்தூர் ஆகும். இவர் அரசு திரைப்பட நிறுவனம், சென்னையில் 1989 -92 காலங்களில் படித்தார். சுமார் 50 திரைப்படங்களுக்கும் மேலாக பணியாற்றியுள்ளார்.  

1993-இல் மனோபாலாவின் *கருப்பு வெள்ளை* (1993) திரைப்படத்தில் முதன்முதலாக பணியாற்றினார். மறைந்த 1990 மற்றும் 2000 ஆம் ஆண்டுகளில் இயக்குநர் சுந்தர் சியிடம் பணியாற்றினார். சில காலத்திற்கு பிறகு சுந்தர் சியுடன் *கலகலப்பு* (2012) மற்றும் *அரண்மனை* (2014) ஆகிய படங்களிலும்.‌ நரேந்திர மோடிக்காக 2014 இல் பிரச்சாரக் காணொளிகளையும் தயாரித்தார்.  

## தேர்ந்தெடுக்கப்பட்ட திரைப்பட விவரங்கள்

### என ஒளிப்பதிவாளர்

- *கருப்பு வெள்ளை* (1993)
- *அமைதிப்படை* (1994) <small>**(ஒளிப்படக்கருவி இயக்கம் மட்டும்)**</small>
- *முறை மாமன்* (1995)
- *முறை மாப்பிள்ளை* (1995)
- *உள்ளத்தை அள்ளித்தா* (1996)
- *மேட்டுக்குடி* (1996)
- *அருணாச்சலம்* (1997)
- *ஜானகிராமன்* (1997)
- *நாம் இருவர் நமக்கு இருவர்* (1998)
- *உன்னை தேடி* (1999)
- *சுயம்வரம்* (1999)
- *உனக்காக எல்லாம் உனக்காக* (1999)
- *அழகர்சாமி* (2000)
- *கண்ணன் வருவான்* (2000)
- *உன்னைக் கண் தேடுதே* (2000)
- *உள்ளம் கொள்ளை போகுதே* (2001)
- *ரிசி* (2001)
- *மாறன்* (2002)
- *இன்று* (2003)
- *ஜோர்* (2004)
- *கோடம்பாக்கம்* (2006)
- *நெஞ்சில் ஜில் ஜில்* (2006)
- *மணிகண்டா* (2007)
- *நான் அவனில்லை* (2007)
- *மருதமலை* (2007)
- *பாண்டி* (2008)
- *குரு என் ஆளு* (2009)
- *கன்யாகுமரி எக்ஸ்பிரஸ்* (2010)
- *முத்துக்கு முத்தாக (திரைப்படம்)* (2011)
- *உப்புகண்டம் பிரதர்ஸ்* (2011)
- *பாண்டி ஒலிபெருக்கி நிலையம்* (2012)
- *உள்ளம்* (2012)
- *விழா* (2013)
- *அரண்மனை (திரைப்படம்)* (2014)
- *விலாசம்* (2014)
- *சகலகலா வல்லவன் (2015 திரைப்படம்)* (2015)
- *கதம் கதம்* (2015)
- *அங்காலி பங்காலி* (2015)
- *பள்ளிகூடம் போகலாமே* (2015)
- *அரண்மனை 2 (திரைப்படம்)* (2016)
- *முத்துராமலிங்கம் (திரைப்படம்)* (2017)
- *மீசையை முறுக்கு* (2017)
- *கலகலப்பு 2* (2018)